Kas teadsid, et paneeritud lillkapsast või krõbedat lillkapsast saad nautida ka gluteenivabalt ning ilma õlita? Siinkohal tuleb appi kikerhernejahu, mis sobib tervisest pakatava lillkapsaga suurepäraselt! Valmistades juurde veel kergelt magushapuka tomatikastme, ongi mõnusalt toitev amps olemas! Naudi snäkina või serveeri meelepärasega!
#000001
Kogus: kaheleValmistusaeg: 50 minutitRaskusaste: kergeVaja läheb:
#000002
1/2tl tšillihelbeid (kui eelistad vürtsikamat, lisa julgelt rohkem!)
maitse järgi sidrunimahla, soola ja pipart
#000004
Pese ja tükelda lillkapsas väikesteks õisikuteks. Seejärel sega kausis kokku kikerhernejahu, maitseained ning vesi. Taigna segamiseks on mugav kasutada visplit, kuid sobib ka lusikas. Taigen peaks tulema võimalikult paks, et see lillkapsa õisikutele püsima jääks. Kui sulle tundub, et taigna tekstuur on liiga vedel või liiga paks, siis lisa vastavalt vajadusele juurde natuke jahu või vett/piima. Kui taigen on saavutanud sobiva tekstuuri, siis kasta õisikud taignasse ning laota seejärel küpsetuspaberiga kaetud ahjuplaadile.
#000005
Küpseta lillkapsast 180 kraadi juures 35 minutit kuni õisikud saavutavad kuldpruuni jume. Senikaua kuni lillkapsas küpseb, valmista kaste. Kastme jaoks kuumuta pannil kookosõli ning lisa juurde tomatikaste, küüslaugupulber, tšillihelbed, sidrunimahl, vahtrasiirup, sool ja pipar ning kuumuta keemiseni. Seejärel alanda kuumust ning hauta veel paar minutit ning tõsta seejärel kõrvale.
#000006
Serveeri paneeritud lillkapsas tomatikastmega. Soovi korral võid lillkapsa õisikud aga ka tomatikastmega kokku segada, pannil kergelt üle praadida ning serveerida näiteks riisi või riisinuudlitega, nii saad tõeliselt kosutava lohutustoidu!
#000007
Lillkapsast saad veel teha ka röstitud lilkapsasteike.
#000008
Vaata teisigi 100% taimseid retsepte meie online retseptiraamatust.
#000009
Gluteenivabad ülepanni pannkoogid marjade ja meega
#000010
Gluteenivabad küpsised sidruni ja mustikatega
#000011